Document ID: /roh_data/filtered/fineweb-2-filterrobots_roh.jsonl.gz/48431

En Val Cama han ins chattà la bara da l'um giuven ch'era sparì dapi l'entschatta matg. Ils 25 d'avrigl avev'ins vesì il giuven da 20 onns l'ultima giada a ses domicil Roveredo. Cunquai ch'ins na saveva betg nua ch'el è, han ins infurmà la Polizia chantunala dal Grischun. Acziuns da tschertga en la regiun cun helicopters, dronas sco era truppas da tschertga han gì nagin success.
Persunas privats chattà il sparì
Sco quai che la polizia communitgescha, hajan duas persunas privatas chattà la bara dal sparì en terren maltransibel en Val Cama, datiers da l'aual. La procura publica e la polizia sclereschan las circumstanzas da mort.